Mato Artuković 
“SRBOBRAN"- NARODNI SRPSKI KALENDAR (1892.-1903.) 


U ovom prilogu provedena je analiza kalendara “Srbobran", koji je u Zagrebu izdavala Srp- 
ska štamparija. Kalendar je zastupao program Srpske samostalne stranke i bio sigurno najči- 
tanija knjiga koju je oma izdavala. Tiskan je u 40 000 primjeraka. Pisan je jednostavno, 
razumljivo, za najšire slojeve naroda, ponajprije seljaštvo, kojemu je bio i namijenjen. Samo- 
stalci su njime uspješno širili na tlu Hrvatske velikosrpsku ideologiju u kojoj temelj čini tež- 
nja za ujedinjenjem pod Srbijom svih tkz. srpskih zemalja (u koje spadaju, između ostalih: Sla- 
vonija, Srijem, Dalmacija, Lika, Banovina, Kordun, Bosna, Hercegovina), posrbljavanje sve 
hrvatske kulturne baštine i hrvatskog naroda, te širenje kulta “ugroženog Srbina". 


Važnost istraživanja ovoga izvora 


U bogatoj izdavačkoj djelatnosti Srpske samostalne stranke svakako posebno važno 
mjesto zauzima “Srbobran - Narodni srpski kalendar", čiji je nakladnik bila Srpska 
štamparija u Zagrebu. To je godišnji kalendar kakvi su tada bili uobičajeni. Pokrenuli su 
ga isti ljudi koji su se okupljali oko lista “Srbobran", zastupao je iste ideje kao i glasilo 
samostalaca, ali je zbog jednostavnosti stila kojim je pisan, i načina na koji je širio srp- 
sku nacionalnu misao, bio nada sve popularna i rado čitana knjiga među Srbima u Hr- 
vatskoj. Pokazuje to i naklada od preko 40 000 primjeraka po godištu, što znači da ga 
je mogla imati svaka 3-4 srpska kuća. Stajao je 40 novčića. Prva knjiga kalendara za 
1893. izašla je 1892. Uredio ju je Sima Lukin Lazić. Njegovo je djelo i druga knjiga za 
1894. Sljedeće dvije uredio je Pavle Jovanović. Novih pet Ignjat Dimić, a kalendar za 
1902. i 1908. prof. Jovan Popović. 





Koliko je autoru ovih redaka poznato, o kalendaru “Srbobran" malo je pisano, toliko ma- 
lo, da to, s obzirom na značenje, utjecaj i popularnost ovoga kalendara, spominjemo s 
čuđenjem. Čedomir Višnjić u prilogu “Srpski kalendari u Zagrebu" smatra pojavu kalen- 
dara “Srbobran" “pravim početkom" dobrih kalendara kod Srba u Hrvatskoj. Za njega su 
knjige kalendara “Srbobran" “najznačajnija edicija u historiji kulture ovdašnjih Srba, i 
najznačajniji knjižarski doprinos nacionalnointegracijskom procesu" Srba u Hrvatskoj. 
Autor ističe karakter “zaista veleizdajničke redakcije" kalendara Srbobran prema Au- 
stro-Ugarskoj. “Bilo je ovo izdanje izraz narasle snage i samosvijesti srpskog građanstva, 
i nastojanja da se ona demokratski utemelji u srpskim seljačkim masama.'" Iako je dru- 
gi dio ove posljednje rečenice uobičajena fraza u srpskom klišeiziranom leksiku, s ocje- 
nama Čedomira Višnjića uglavnom se možemo suglasiti. Ali moramo dodati: Kalendar 
“Srbobran" je odgajao u svojim čitateljima mržnju ne samo prema Monarhiji nego i pre- 
ma Hrvatskoj. Ili ako hoćemo to eufemistički reći: Kalendar “Srbobran" ničim nije kod 
svoga srpskog čitateljstva budio domovinski osjećaj prema Hrvatskoj. Ocjena kako je po- 
java takvoga kalendara moguća samo kao “izraz narasle snage i samosvjesti srpskog 
građanstva" je točna. Ta činjenica eo ipso pokazuje da Srbi nisu bili u Hrvatskoj u to 
vrijeme ugroženi i da se nad njima nije provodio genocid, kako to za srpskim tiskom 
onoga vremena ponavlja srpska historiografija na čelu s drom Vasilijem Krestićem. Ve- 
likosrpski i antihrvatski karakter kalendara “Srbobran", koji se vidi već od korica, prof. 
Krestić pokušava zamagliti na sve moguće načine, pa piše: “O Hrvatima nije hteo (tj. ka- 

lendar “Srbobran" - MA.) da piše ni dobro ni zlo. Smatrao je da je to najkorektnije..."? 
Tko god zna čitati i želi pročitati kalendar “Srbobran", lako će vidjeti koliko je znanst- 
stveno neodrživo ovo prikrivanje megalomanije, antihrvatstva i velikosrpstva, kojima se 
kroz kalendar “Srbobran" odgajalo srpski narod.? 


Kalendar “Srbobran" zaslužuje posebnu pozornost jer je to lektira koja je izuzetno utje- 
cala na oblikovanje nacionalne svijesti Srba u Hrvatskoj. Sasvim sigurno to je najčitani- 
ja knjiga među Srbima, jer teško da bi se itko od izdavača odlučio na tiskarsku avantu- 
ru od 40 000 primjeraka po godištu da nije znao da će mu se zamisao te avanture ostva- 
riti: da će nakladu raspačati i na izdanju zaraditi. Uz to, imao je i drugih konkurenata, 
ali je od svih njih u svim srpskim krugovima važio kao “najsrpskiji'. Kalendar je nami- 
jenjen svim slojevima, posebno seljaku. U njegovoj kući on je ostajao cijelu godinu i kroz 
cijelu tu godinu bio jedini savjetnik, poticatelj, učitelj. Sve je u kalendaru impregnirano 
srpskim nacionalnim osjećajem. Vrhovna misija ovoga pothvata bila je učvršćivanje svi- 
jesti o jedinstvu sa Srbima izvan Monarhije i njihovo političko ujedinjenje. Kao što je već 
rečeno, kalendar “Srbobran" je kondenzirao osnovne misli lista “Srbobran' i u različitim 
varijacijama ponovio ono što je list bezbroj puta isticao kao svoju osnovnu ideju: sve 
“srpske zemlje" moraju se ujediniti. A “srpske zemlje" su: Srbija, Crna Gora, Kosovo, Ma- 
kedonija, Banat, Bačka, Bosna, Hercegovina, Slavonija, Srijem, Dalmacija, Lika, Banovi- 
na, “Srbija pod Blgarskom". Pa kada smo stoljeće nakon pojavka kalendara “Srbobran" 
slušali duž cijele Hrvatske pokliče “Ovo je Srbija", moramo biti svjesni da to ima svoju 
tradiciju. To je odjek onih pokliča i odgoja, koji su isto tako glasni i jasni i mogu se na- 
ći zavirimo li u kalendar “Srbobran", list “Srbobran", bilo koje srpske novine ili brošuru 
iz druge polovice 19. stoljeća. U njima ćemo naći iste povike o “srpskom Dubrovniku", o 
“srpskoj Dalmaciji", “srpskoj Slavoniji", o “srpskim Plitvičkim jezerima"; za Srbe u Hrvat- 
skoj krajem 19. stoljeća Lika je “srpska dika", Krajina “srpski Kanzas", Srijem “srpska 
zjenica". Ti su stavovi u srpskom narodu učvršćivani i kroz kalendar “Srbobran'". I zato 
on zaslužuje brižljivu pozornost istraživača. 


U ovom prilogu analizirali smo prvih jedanaest knjiga, jer njihovo uređivanje kasnije 
preuzimaju mlade, druge struje u Srpskoj samostalnoj stranci. Mislimo da ovih 11 knji- 
ga čine organsku cjelinu i da je opredjeljenje za ovakve kronološke granice metodolo- 
ški ispravno. 


Opća analiza sadržaja 





236 


Stvaranje gospodarske moći 


Svaka knjiga kalendara “Srbobran" sastoji se iz dva dijela: jednoga poučno-zabavnog, i 
drugog dijela koji nosi naslov “Knjiga za narod", koji obiluje mnoštvom različitih prilo- 
ga: povijesnih, literarnih, poučnih, informativnih (o sajmovima npr.). Na kraju je obilje re- 
klama. U poučno-zabavnom dijelu, stoji uvijek kalendar s popisom svetaca po julijan- 
skom i gregorijanskom računanju vremena. Čitatelja se upoznaje nadalje s različitim za- 
nimljivostima o pojedinim planetima, objašnjava pomrčina Sunca i Mjeseca i daju mu 
se mnoge druge informacije, kojima ga se željelo obrazovati. U ovom se dijelu, uvijek, iz 
knjige u knjigu, nabrajaju institucije narodno-cerkvene autonomije Srba u Hrvatskoj i 
Ugarskoj, kao i organizacija Pravoslavne crkve u Srbiji, Dalmaciji, Kosovu, Makedoniji i 


Bosni i Hercegovini, te prosvjetne i kulturne institucije srpskog naroda općenito.U ovu 
skupinu članaka valja ubrojati one koji su od vrlo praktične koristi: savjeti seljaku u 
svim granama njegovoga gospodarstva. Redovito su ti naputci popraćeni kakvom zgod- 
nom poticajnom narodnom poslovicom. 


U kalendaru “Srbobran'" se osobito pisalo protiv velike nacionalne mane kod srpskog 
naroda (dodali bismo: i hrvatskog), pijanstva i psovke. Odgojitelji oba naroda ni danas 
ne bi trebali, u uzaludnoj borbi protiv ovih narodnih mana, u rječniku ništa mijenjati. 


Kalendar “Srbobran" je, zajedno s istoimenim političkim listom, ne samo poticatelj, ne- 
go i najkonkretniji djelatni zagovornik organiziranog rada na koncentraciji srpskog ka- 
pitala, zagovornik ekonomske samostalnosti srpskog naroda u Hrvatskoj, podizanja srp- 
ske trgovačke i obrtničke omladine. Sve što se na ovom području među Srbima doga- 
dalo, raspravljalo se ili izvješćivalo i u kalendaru “Srbobran". Stoga nam on može biti 
dragocjen izvor za nastanak npr. Srpske banke i organizaciju i rad Srpskih zemljorad- 
ničkih zadruga. Opskrbljen je za to i slikovnim prilozima. 

Da bi se spriječila najveća opasnost, koja je već zahvatila zapadne zemlje, stvaranje pro- 
letarijata, u kalendaru “Srbobran" se preporučuju kao rješenje točke društvenoga i go- 
spodarskog programa Srpske samostalne stranke. Ljudi oko kalendara žele prije svega 
zaštititi seljaka i malog obrtnika“ Kalendar “Srbobran" s nostalgijom spominje kućne 
zadruge čije očuvanje zagovara, nalazeći da su one temelj ne samo moralnoga života, 
nego i blagostanja. Spasonosno rješenje problema sela vidi se u osnivanju zemljorad- 
ničkih zadruga." Organizirane su radi samopomoći, da bi se lakše dobio kredit, nabavi- 
le potrebne sprave, sjeme itd. Zadruge su također uzimale zemlju u zakup i davale za- 
drugarima na obradu. Prva Srpska zemljoradnička zadruga u Hrvatskoj osnovana je u 
rujnu 1897. u Kamenici. U siječnju 1898. u Zagrebu je osnovan “Savez Srpskih zemljo- 
radničkih zadruga" i “Centralna kasa". Savez je osnivao zemljoradničke zadruge, pouča- 
vao ih u administrativnim poslovima, posredovao u zajedničkoj nabavci alata, sjemena, 
kao i zajedničkoj prodaji proizvoda. Centralna kasa je osiguravala povoljne kredite za- 
drugarima i od njih uzimala novac na štednju uz povoljne kamate. Načela uzajamnosti, 
solidarnosti i neograničene odgovornosti principi su na kojima počivaju zemljoradničke 
zadruge i koje ih preporučuju kao ozbiljne i poduzetne. Njihova moralno-odgojna uloga 
također je bila istaknuta.“ 


Razvoj srpske trgovine bio je također stalna briga ljudi oko kalendara. U ovoj narodnoj 
knjizi se hvale srpski trgovci kao dobrotvori, stalež iz kojega potječu najrodoljubivije ini- 
cijative. No, neprestano čitamo tužaljke što Srbi biraju više vojnička, činovnička i razna 
državna zvanja, nego trgovinu. “Pa kakvu korist imamo mi danas od tih srpskih sinova, 
što odoše u vojništvo ili u civilnu državnu službu?" pitaju se u kalendaru “Srbobran". Istu 
opasnost uočio je i “Privrednik" - Organ Saveza Srpskih zemljoradničkih zadruga. “U 
nas ima još inteligentnih ljudi, koji vele da je za Srbina dostojnije biti tud žandar, pan- 
dur, pisar i egzekutor, nego pošten i samostalan radnik - zanatlija. Mi se zanosimo za 
nekim gospodstvom i izmičemo se od časnog rada, a upadamo u najropskije tuđe služ- 
be. Naši najimućniji trgovci i zanatlije šalju svoje najvaljanije sinove u vojsku i činovni- 
ke, a prema tome udaju i svoje kćeri.'“ Teško da bi se bolje i kraće, jasnije i iskrenije 
opisala ona sklonost prema nekim zvanjima, kojima su Srbi ostali vjerni cijelo stoljeće, 

koja je isto tako dugo bila uzrok hrvatsko-srpskom sukobu. Žandar, pandur, egzekutor, 
oficir i činovnik - cijelo stoljeće je kod Hrvata stvarao sliku Srbina koji je sluga i gospo- 
dar države i zato nada sve nepopularna osoba. 


U kalendaru “Srbobran se s nadom gleda na sve pothvate na području gospodarstva. 
Garancija uspjeha je ponajprije stvaranje Srpske banke 1895. Za njezino podizanje naj- 
veće je zasluge stekao Kosta Taušanović, srpski ministar gospodarstva, koji se tada na- 
lazio u Zagrebu u emigraciji. On je uputio dra Svetislava Šumanovića da na odvjetnič- 
kom skupu u Mitrovici potakne misao o stvaranju banke. Odmah je formiran odbor če- 
tvorice (barun Jovan Živković, dr Bogdan Medaković, Vladimir Matijević i dr Svetislav 
Šumanović), koji je pripomagao Taušanoviću u stvaranju banke. Uz ogromnu korespon- 
denciju (pisao na preko 80 000 adresa), Taušanović je razvio silan rad, koji je za nešto 
više od dva mjeseca urodio velikim plodom, koji je premašio svaki optimizam. Računa- 
lo se na 30 000 akcija, a upisano je 47 000. Mislilo se na osnovni kapital banke od 6 
000 000 kruna, a skupljeno je 9 000 000. Na takvom trudu i uspjehu Taušanoviću se za- 


hvalio u ime Uprave banke Jovan Živković.“ 


Misija kalendara “Srbobran" - struktura ideologije 

Prošlost, vjera, kultura i Crkva kao nadahnuće 


Već same korice kalendara “Srbobran" pokazuju kojom se mišlju vodi uredništvo. One 
su najprije bile ukrašene srpskom trobojnicom i idiličnom slikom koja prikazuje Srbe 
kako poslije boja pridolaze oko guslara i srpske vile da tu otpočinu. Rubove kalendara 
uokviruju, uz Beograd, još i ovi “srpski gradovi": Dubrovnik, Karlovci, Sarajevo, Cetinje i 
Prizren. Kasnije je naslovnica dobila još romantičniji ton: oko slijepoga guslara okuplja 
se i malo i veliko, i muško i žensko, i ratnik i seljak, ali svi “srpski gradovi" i dalje su 
čvrsto uokvireni srpskom trobojnicom. 


Zavirimo li u sadržaj kalendara “Srbobran", naći ćemo u njemu povijest kao nadahnu- 
će i opravdanje misije Srbije kao “Pijemonta" “vascelog Srpstva" u čiju se službu stavio 
kalendar. Ta povijest je junačka, epska, “naslavnija od svih naroda", a srpski narod je- 
dan je od najvećih naroda u povijesti ljudskoga roda. Jednu takvu povijest objavio je Si- 
ma Lukin Lazić u kalendaru “Srbobran" za 1894. ugledajući se na mnoge priznate srp- 
ske povjesničare, tkz. “romantičare", profesore srpskih Velikih škola i članove Srpske 
kraljevske akademije (predhodnice SANU), koji su, poput Miloša Milojevića, nagrađiva- 
ni od te ustanove za najlantastičnija izmišljanja o srpskoj povijesti i posrbljavanja tri 
četvrtine kugle zemaljske.'" 

Lazić je u kalendaru “Srbobran" za 1894. objavio poduži prilog pod naslovom “Kratka 
povjesnica Srba" (str. 65-84). Ime Srbin mnogo je starije od imena Sloven. Ime Srbin bi- 
lo je poznato još od pamtivijeka na hiljade godina prije Hrista. A ime Sloven postalo je 
tek u petom stoljeću poslije Hrista... a sve dotle svi današnji Sloveni zvali su se jednim 
opštim imenom: Srbi." Prakolijevka Srba, prema Lazićevu pisanju, bila je Indija. Tu je 
bila prva Srbija, koja se dijelila u dvije države: Sarbarsku i Panovsku Srbiju.Bilo je to “u 
nezapamćena vremena, na desetak hiljada godina prije Hrista." Glad, neprekidni ratovi, 
a osobito činjenica da se “sam srpski narod bio vrlo namnožio", nagnali su Srbe na seo- 
be. Srbi se tada “razasuše" po cijelom svijetu, te su jedni naselili Mezopotamiju, Malu 


Aziju, sjevernu Afriku, a drugi današnje ruske zemlje, Poljsku, Češku, Slovačku, Njemač- 
ku, Francusku, Španjoslku, Italiju, Austriju, Mađarsku, Hrvatsku, balkanske zemlje. Srbi 
su bili i u vojsci Filipa II. i Aleksandra Makedonskog. Neki najpoznatiji rimski carevi 
(Trajan, Adrijan i drugi") bili su Srbi. Lazić se poziva na Herodota kao na tobožnjeg svje- 
doka veličine srpskog naroda, čiju moć ipak slabi “nesloga". Naravno, Herodot nigdje ne 
spominje Srbe i Lazić će ga već za godinu dana u svojoj knjizi “Srbi u davnini" progla- 
siti “prvim srbožderom", ali u ovome je članku trebalo krivotvoriti čak i ovoga slavnoga 
Grka, da bi se mogao uzgajati mit o glavnom razlogu srpskih nesreća: neslozi. Taj mit 
je ponavljao gotovo svaki srpski javni radnik, da je prihvaćen kao općenito objašnjenje 
srpskih neuspjeha, da je postao temelj srpskoga vjerovanja da se samo suprotnim ra- 
dom mogu nadići tragedije kojima je izvor “nesloga". To je vjerovanje postalo sastavni 
dio svijesti tako da je ugrađeno i u srpski grb. U vrijeme velike seobe naroda Srbi su bi- 
li tako moćan faktor u Istočnom Rimskom Carstvu “da su Grci očajavali, e će im se ci- 
jelo carstvo posrbiti" (str. 71). Srbi su pod svojim vođom Totilom srušili Zapadno Rims- 
ko Carstvo (str. 72). “Ovi Totilovi Srbi poznati su u svjeckoj povjesti pod imenom Vanda- 
la." (str.73). Srbi su u općem kaosu i apokaliptičkim vremenima te velike seobe naroda 
pokazali najveću političku zrelost i stvorili su prvu organiziranu državu u Europi, naj- 
prije kraljevinu (492.), koja se spominje u svakom kalendaru “Srbobran", a onda čak i 
svoju carevinu, koju su sačuvali u cijelom ranom srednjem vijeku. Od Srba su nastali 
Rusi i Poljaci, Slovaci i Slovenci, Česi i Moravci. Jedno srpsko pleme se nastanilo “hr- 
batom planine Karpata, te se po tomo nazovu Karpati ili Hrvati, te tako postadoše na- 
ša najbliža braća Hrvati. (Još i sad ima u jadranskom primorju ostrvljana pravih Hrva- 
ta čakavaca, koji se zovu Hrvati)". Njih ima oko 250 do 300 000 “a sve ostalo su ili po- 
rimokatoličeni Srbi ili Slovenci. No u najnovije doba i ovi pravi Hrvati sve više primaju 
srpski jezik i srpsku književnost, pa i običaje srpske, te ima nade, da će se povratiti na 
pravi put" s kojega su skrenuli okrećući se Rimu kao vjerskom središtu (str. 81). Kao što 
rekosmo, Srbi su naselili i Njemačku, a “posljednji baltički Srbi, po imenu Prusi ili Praj- 
zi ponjemčeni su tek prije 200 godina.." (str. 74) 


Da bi Lazić sačuvao tezu o autohtonosti Srba na područjima koja im dodjeljuje, bilo je 
nužno i logično, da Srbi prime kršćanstvo u njegovom najizvornijem obliku i to od sv. 
Pavla. Uz njega su kršćanstvo među Srbima propovijedali prvaci među apostolskim uče- 
nicima: Sila, Timotej, pa apostol Andrija i evanđelist Luka. 


Osim ove časti, Srbi nisu smili zaostati ni u kulturnim stečevinama. Srbi su prvi imali 
pismo, “a imađahu i pisanih zakona još prije Hrista". Taj visoki stupanj kulture omogu- 
ćio im je da odigraju misiju prosvjetitelja mnogih naroda, osobito Rusa, Bugara, i Ma- 
dara. Srbi su svijet zadužili najvažnijim izumima. Plodovi srpskoga stvaralačkog genija 
su prvi plug, čekić, ralo, srp, motika, kosa (str. 83). 


Nema naravno nikakvog smisla ni potrebe polemizirati sa stavovima Sime Lukinog La- 
zića. “Kratka povjesnica Srba" vrvi izmišljotinama, svojevoljnim konstrukcijama, bole- 
snom nacionalnom megalomanijom, krivotvorenjem činjenica, neznanjem i svjesnim la- 
ganjem. Lazić nije imao ni elementarnog obrazovanja, nije završio ni pučku školu, pa 
bahatost kojom drži lekcije sveučilišnim profesorima (kao npr. dru Tomislavu Maretiću), 
najbolje govori o karakteru toga prosvjetitelja srpskog naroda. Preteške probleme histo- 

riogralije, npr. pitanje kronologije, koje inače muči i najveće umove povijesne znanosti, 
Lazić rješava metodom koja je uopće karakteristična za njega. Npr. na pitanje kada su 
se Srbi počeli zvati Slavenima, on odgovara ovako: “Valjda još dok đavo gaća nije imao, 
ili još kad vrag na prasici nije jašio, te nije dospijevao, da zabada đavolji prst među bra- 
ću tu i sabraću srpsku.""? Lazić nije osjećao ni minimum obveze prema istini u pisanju 
svojih radova, pa tako ni “Kratke povjesnice Srba". Cilj mu je bio da preko knjige koja 
je bila najrasprostranjenija u najširim slojevima naroda, seljaku kao čitatelju prikaže 
srpsku povijest kao najslavniju, srpski narod kao najveći (od tuda česta uporaba termi- 
na “razasuše se" Srbi po Europi, Aziji, Africi) srpsku kulturu kao dominantnu svjetsku 
kulturu po svojim zakonima, pismu, izumima, srpsku svijest kao kroz stoljeća živu inte- 
grativnu silu. Od tuda vidimo kroz svu povijest Srbe kako osnivaju države, ali se one 
zbog već poslovične “nesloge" nisu mogle održati. No, “opšta korist svega Srpstva zah- 
tijevala je, da se stvori jedna državna cjelina", pa stalno vidimo srpske vladare kako su 
svjesni te zadaće. “Oni, dakle, bijahu nosioci opšte državne misli srpske i narodne ne- 
zavisnosti" (str. 84). Ovu misao najbolje je shvatio Nemanja. 

Tu je Lazić završio svoju “Kratku povjesnicu" i obećao da će o Nemanji i caru Dušanu 
prozboriti u idućem kalendaru. Međutim, kako je naišao na porugu i smijeh kod hrvat- 
skog čitateljstva,'* na odobravanje i pljesak kod nekih u srpskoj javnosti, ali i na oštru 
osudu osobito od Stanoja Stanojevića, Lazić se odlučio svojim kritičarima odgovoriti 
knjigama “Kratka povjesnica Srba od postanja Srpstva do danas" i osobito knjigom “Sr- 
bi u davnini". Obje su knjige izašle 1894. u Zagrebu. Knjiga “Srbi u davnini" bila je od- 
govor na “srboždersko" djelo prol. Maretića “Slaveni u davnini". U polemici je osobito 
bio neumoljiv Stanoje Stanojević, koji u prvi tren nije bio na čisto “da li je šala ili zbilja, 
kao što izgleda" ono što je Lazić u “Kratkoj povjesnici Srba" napisao. “Ovako pisanje 
sramoti nas pred stranim svetom, srpskoj istoriji i nauci ne koristi ništa, a na narod di- 
rektno utiče štetno time, što ga navodi na uobraženje i stvara mu lažne ideale",'“ pisao 
je Stanojević svjestan razornog utjecaja kojim Lazić u svojim radovima obmanjuje srp- 
ski svijet. 

Knjiga “Srbi u davnini" izazvala je još oštrije polemike. Stanojević je Lazića nazvao lakr- 
dijašem, šarlatanom, neznalicom, falisifikatorom i drskim bukačem. A onda je Lazić ot- 
krio pravi smisao svojega bavljenja poviješću, iako je sam imao visoke znanstvene pre- 
tenzije. U polemici sa Stanojevićem napisao je: “Ta, mi se nećemo razumjeti ni na stra- 
šnom sudu. Jer ja tebi govorim srpski, a ti mene slušaš švapski i odgovaraš mi - turski 
i arnautski. Ali makar ti i na ušima sjedio, opet ja tebi kažem: da mi je samo znati, da 
ću tim usrećiti rod i narod svoj, vjeruj mi, ja bih slatko podnio i onu najvišu žrtvu, višu 
i od života, višu i od časti: lagao bih dan i noć - lag'o bih ko pas.''* Kao što vidimo, po 
njegovom samom priznanju, za podizanje svijesti srpskog naroda dopuštena su sva 
sredstva, čak i svjesno laganje. Lazić se obilato služio tom “metodom", a korist srpstva 
kao vrhovni cilj, oslobađala ga je bilo kakve odgovornosti pred savješću. 


Prosvjed Stanoja Stanojevića očito nije urodio plodom, jer je Lazić za devet mjeseci pro- 
dao 18 000 primjeraka svojih knjiga “Srbi u davnini" i “Kratka povjesnica Srba od po- 
stanja Srpstva do danas", koje su, kao što vidimo, razgrabljene u, za danas, nevjerojat- 
noj nakladi. Povijest je općenito u djelima pisaca Srpske samostalne stranke svedena na 


bezpogovornu sluškinju političke misli. Pisci povijesnih priloga posvetili su svoj trud 
običnom čovjeku, želeći ga impresionirati slavnom prošlošću “da ti oči stanu". Junaštvo 
pojedinih Srba i Srba kao naroda epski je proslavljeno i u najsitnijem povijesnom pri- 
kazu. Čitajući ovaj kalendar dobiva se dojam da su Srbi i uzdigli moć Turskog Carstva, 
i spasili Europu od Turaka i da su je oni jedini oslobodili od Turaka. Junaštva Srba su 
epska. Svaki Srbin mora znati za te primjere, pa i za ovaj: “Šest puta se zaletao Sulej- 
man Velelepni kroz Ugarsku na nemačke zemlje i samo osobito proviđenje i..srpsko ju- 
naštvo spasilo je Zapad od turske najezde, jer u odsudnom času, kad su austrijske zem- 
lje i Nemačka bez vojske i odbrane stojale, tako reći otvorene pred grdnim turskim voj- 
skama, zadržaše ih u dva najopasnija trenutka dva junaka, uvek samo sa šakom soko- 
lova - 1532. Nikola Jurišić kod Kisega, a drugi put Nikola Zrinjski 1566. kod Sigeta.""" 
Tako su i ova dvojica hrvatskih ratnika, koji su prepušteni svojoj sudbini, postali slavni 
srpski junaci. Osobito se Hrvati moraju osjećati mali u svom doprinosu oslobađanju vla- 
stite domovine. U svakom od ovih kalendara se ponavlja u “Godinama znamenitim po 
Srbe", da je te i te godine prošlo toliko i toliko godina “otkako Srbi oslobodiše Liku", “ot- 
kako Srbi prognaše Turke iz Slavonije" itd. 


U nekoliko desetaka tisuća godina srpske povijesti Sima Lukin Lazić je pronašao se- 
damnaest država i carstava srpskog naroda i nekoliko desetaka dinastija. No, i za nje- 
ga i za sve druge koji su povijesnim prilozima u kalendaru “Srbobran" odgajali srpskog 
čovjeka, najinspirativniji u svakom pogledu bio je Nemanja. Njegova politička i državnič- 
ka mudrost ostaje putokaz srpskim političarima svih generacija. Ponajprije jedinstvo dr- 
žave i Pravoslavne crkve - to je temelj na kojem je on gradio beskompromisno iskorije- 
nivši svaku drugu vjeru, osobito bogumilsku herezu. On je nusporedivi graditelj i zaštit- 
nik crkava i manastira, u čemu ga nitko nije nadmašio. Iz tih hramova izlazila je snaga 
srpskog naroda i onda kada više nije bilo Nemanjića ni carstva. No, “ni s ovim nije iserp- 
ljena vrednost Nemanjina rada. Pri samom stvaranju države on je pokazao svojim po- 
tomcima kuda treba da se širi srpska država. Još u ono vreme on je uvideo da srpska 
država nema opstanka ako ne dobije izlaz na znamenite tada morske puteve. Zato vidi- 
mo da on širi srpsku državu Jadranskom i Belom moru (Egejsko more - M.A,).. Ovim je 
radom Nemanja pokazao bez čega ne može opstati srpska država na Balkanskom Po- 
luostrvu, ni u srednjem pa ni danas, krajem XIX. i početkom XX. veka". Širenje ob- 
razovanja i kulture bila je također velika briga Stefana Nemanje i njegovih nasljednika. 
Sve je bilo bogato, slavno, sjajno i veliko. Vrijeme Nemanjića ostalo je do dana današnjeg 
u svijesti srpskog naroda, zaslugom narodnih pjesama i tradicijom Srpske pravoslavne 
crkve, ne samo kao zlatno doba iz prošlosti, nego ideal budućnosti, prema kojemu se 
mora težiti. Osim Nemanjića, Obilića, Jugovića, Marka Kraljevića, i kao što smo vidjeli i 
“srpskih junaka" Jurišića i Zrinskog, kalendar “Srbobran" za uzor ove velike, tražene i 
cijenjene vrline, junaštva, svome čitatelju daje i junake kojima obiluje i novija srpska po- 
vijest: Karađorđa, Miloša, Hajduk Veljka i Čučuk Stanu. “A ti Srbine i Srpkinjo, čitaj ovo 
i rađaj potomke dostojne nam velikih predaka.":? 


Pravoslavna vjera, Crkva i svećenik, uz povijest, naveći su inspiratori oblikovanja nacio- 
nalne svijesti u ovoj narodnoj knjizi. Kalendar “Srbobran", kao i istoimeni list i sva izda- 
nja Srpske samostalne stranke u biti izjednačavaju pravoslavlje sa srpstvom. Iako ćemo 


M41 


242 


kasnije vidjeti da ideološke potrebe u pojedinim trenutcima diktiraju i drugačiji stav, te- 
meljna misao koju nalazimo u kalendaru “Srbobran" jest vjersko određenje nacije. Kad 
se govori o vjeri, u kalendaru “Srbobran" se ne ističe niti se misli na nju kao na iskon- 
sku potrebu čovjeka za Bogom. Ona nije osobni stav pojedinca pred Stvoriteljem, nego 
je to stečevina naroda. “Vera je u organizmu duha narodnjeg - srce... Veliku važnost, po- 
trebu i silnu moć vere niko nije većma osetio nego srpski narod. Slobodno smemo reći, 
da je vera u životu našeg naroda bila najmoćnija činjenica; crkva i vera pravoslavna od- 
gojila nam je i narodnost... Sve tekovine, Srbine brate, u prošlosti, slavu imena i juna- 
štva, silnu moć prelepih običaja narodnih, sve je to osveštala i održala sveta pravoslav- 
na vera. Niko neće ni hteti ni smeti.. poricati, da je kroz sve vekove našeg istorijskog ži- 
vota, srpsku misao - vera sačuvala; da je srpsko osećanje vera budila; da je slatku i mi- 
lu reč srpsku u ustima našim vera omilila i osladila. Ni jedan narod nije vera tako za- 
pojila kao srpski narod."?“ 


Srpska pravoslavna crkva i vjera je u kalendaru “Srbobran" temelj nacije. Razvijanje lju- 
bavi prema njima bitna je zadaća ove narodne knjige. Logično je da jedna narodna Cr- 
kva ističe za primjer pobožnosti ponajprije svece “svoga roda i plemena". Time ona širi 
nacionalnu svijest i ponos u narodu. Ali, ako prosuđujemo konačni utjecaj na razinu 
vjerskog života po prilozima koje nalazimo u kalendaru, nipošto nećemo pogriješiti ako 
kažemo da je Srpska pravoslavna crkva stvorila dobrog Srbina, ali ne i duhovno ambi- 
cioznog pravoslavca. Svjedoče o tome mnogobrojni članci i u kalendaru “Srbobran" i u 
drugim izvorima srpske provenijencije, koji odjekuju stalnim tužaljkama nad praznim 
srpskim crkvama. Pa i za vrijeme velikih pravoslavnih blagdana, često većinu svijeta na 
liturgiji čine katolici. Još 60-ih godina 19. stoljeća, po sjećanju “Cvetka", “jedva da si u 
srpskoj crkvi vidio po koje dijete ili mladića, tek po kojega još pobožnoga starca ili ba- 
ku". Pa i Svetu Goru, u koju su “Srbi prošlih vjekova... žudno išli", u ovo vrijeme, čak ve- 
će i lakše pokretljivosti, jedva da i posjećuju. Manastir Hilandar, koji je osnovao Nema- 
nja, navodi se kao tužan primjer vjerske indiferencije kod Srba. U njemu prevladavaju 
bugarski monasi.“ U kalendaru “Srbobran" često nailazimo na tužbe zbog nepoštova- 
nja svećeničkog zvanja. Tim više se u njemu želi naglasiti uloga svećenika u očuvanju 
srpske misli. Slika toga svećenika je epska: svećenik napojen “duhom sv. Save" je kroz 
povijest davao primjer narodu “s krstom u lijevoj a sabljom u desnoj ruci". 


U vjerskom životu naravno da je Sveti Sava uzor nad uzorima, koji je dosegao sve vr- 
hunce svetosti. Ali, ne možemo se oteti dojmu, poslije pomne analize kalendara “Srbo- 
bran" i drugih izvora srpske provenijencije, da je ovaj pobožni monah, koji je u duhu naj- 
simpatičnijih likova kršćanstva bježao od vlasti i privilegija koje s njome dolaze, postao 
izvor prije svega nacionalnog, a ne vjerničkog nadahnuća. U kalendaru “Srbobran ja- 
sno je rečeno i podvučeno da je misija svetosavskih besjeda “buđenje svesti srpske i 
dizanje ponosa narodnog"? Naravno da s poštovanjem treba uvažavati vjernički osje- 
ćaj koji u Svetom Savi vidi dar Božji srpskom narodu. “Jer osim srpskog naroda i srp- 
ske crkve pravoslavne, u svemu svijetu nema drugog naroda i druge crkve, koja bi u jed- 
nom liku mogla da oliči: i hrišćansku i prosvjetnu i narodnosnu misao. A sve tri ove mi- 
sli oličene su u svetiteljskom liku Save Nemanjića." Nemanja je položio temelj državnom 
jedinstvu. No, to je djelo ljudsko i s ljudima umire. “Ali duševno jedinstvo svetosavsko 


jest božansko djelo - i besmrtni duh svetoslavski ne umire nikada.'?* Barbarski čin spa- 
ljivanja posmrtnih ostataka Svetoga Save, neslavni čin po kojem je Sinan-paša jedino i 
zapamćen u povijesti, još je jače i dublje utisnuo lik ovoga sveca u dušu. Ali, ne može- 
mo se oteti dojmu da bi od kulta Svetog Save, kako je propagiran u kalendaru “Srbo- 
bran", ovaj skromni monah ponovno morao bježati kao ranije pred potjerom svoga oca. 
Ovo obožavanje ide do pobožanstvenjenja. Zbog velikih zasluga je Sveti Sava “postao 
narodni svetac, postao je veliki čovjek, bogo-čovjek".*“ Kršćanstvo je ovaj naziv rezervi- 
ralo samo za jednu Osobu, i pridavati ga bilo kome je blasfemija. Kad netko vjeruje da 
je budućnost srpskom narodu odredila “divne, sjajne i božanstvene dane", pa svoju mo- 
litvu završava prošnjom: “Bože i sv. Savo uskorite ih",?? ponovno pokazuje koliko je de- 
ilormirana pobožnost u kultu Svetog Save koji se propagira u kalendaru “Srbobran. 


Kultura je onaj sjajan štit koji svaki narod drži u borbi za očuvanje svoga identiteta. Ka- 
lendar “Srbobran" zagovara samo one kulturne vrijednosti, koje nose na sebi srpski na- 
cionalni pečat. Narodna duša je izvor na koji se uvijek iznova vraća, iz kojega potječu 
sve vrijednosti. Preko kalendara “Srbobran" samostalci su zagovarali očuvanje narodnih 
običaja, starih oblika života i zabave. Tu su sadržani ideali za život i moral, “koji čuva- 
ju amanete prađedovske". 


Seljak je jezgra naroda i izvor na kojem se treba inspirirati za autentični nacionalni ži- 
vot. On je u pjesmi i predanju sačuvao “kakav je bio i kakav mora Srbin da je u borbi 
za vjeru i narodnost svoju". Posebno se željelo u seljaku probuditi ponos naglašavanjem 
da Srbin nije primio utjecaj ni od kuda sa strane, koji bi ga otuđio od njegovog iskon- 
skog izvora. Srbin je bio “vazda čist i samo svoj, on beše samo Srbin". Vidjeli smo da je 
kalendar “Srbobran" uvjeravao svoje čitatelje da su Srbi podarili svijetu, u početku nje- 
gova civiliziranog života, najvažnije izume (plug, kosu, srp, čekić, itd.). Isto tako htio je 
probuditi ponos kod srpskog seljaka da je u srpskom narodu svaki vrijedan kulturni 
izum brzo osigurao budućnost. S velikim oduševljenjem kalendar je popratio četristotu 
obljetnicu prve tiskare u Slavena, obodske tiskare iz 1498. godine.?“ 


U razvijanju svijesti kod srpskog naroda u kalndaru “Srbobran" se pazilo na svaki de- 
talj. Prvi svjedok te svijesti, kad se ude u nečiju kuću, jest slika. Tu postoje stotine pre- 
poruka koje su uglavnom usmjerene na motive iz srpske povijesti: “Sveti Sava blagosliv- 
lja Srpčad", “Miloš Obilić na Kosovu", “Seoba Srba", “Crnogorsko mačevanje“, “Guslar 
na zboru", “Majski sabor" i dr. Kalendar “Srbobran'" je zagovarao da se kupe oleografije 
poznatih srpskih slikara (npr. Paje Jovanovića, Uroša Predića), koje je izvanredno uspje- 
šno radio srpski trgovac Petar Nikolić iz Zagreba. Širi slojevi, osobito malo građanstvo, 
moglo si je priuštiti ove reprodukcije, koje su imale važnu ulogu u nacionalnom osvje- 
šćivanju baš u jeku ovoga procesa. Posjednik takve slike, ne samo da se je legitimirao, 
nego je živio u uvjerenju da i sam stvara veliko djelo. 


Važan dio kulturne baštine u širenju nacionalne svijesti bila je i srpska narodna pjesma. 
Ona je za ljude oko kalendara “Srbobran" izraz narodnoga genija. Svaka knjiga ove na- 
cionalnomisijske edicije obiluje mnoštvom narodnih pjesama. One su bile najdublje du- 
hovno štivo na kojem se odgajao, ne samo seljak, nego i intelektualac, kako nam to svje- 
doče toliki pisci iz kruga Srpske samostalne stranke. Narodnu pjesmu, uz to, ljudi koji 
pretendiraju baviti se poviješću, ozbiljno uzimaju kao vjerodostojan povijesni izvor. Od 

tuda beskrajni pozivi na narodne pjesme i citati iz njih, da se dokaže veličina pojedin- 
ca, a po njemu i genij naroda, da se istaknu sve ljudske vrline i kreposti, prije svega oda- 
nost pravoslavnoj vjeri.27 Kalendar “Srbobran" je također objavljivao i razne narodne 
pripovijetke, a sve su imale isti cilj: moralno odgajati i nacionalno osvješćivati (pri tome 
su priče o Nasradin-hodži također srpske priče). 


a) Srpska državna ideja, posrbljavanje hrvatske kulturne baštine, “ugroženost", ime 

Već samo površno prelistavanje kalendara “Srbobran" pokazuje da je sve u njemu na- 
topljeno srpskim nacionalnim osjećajem. Ako se odlučimo na malo dublju analizu sadr- 
žaja, vidjet ćemo da je u njemu, ne samo sve podloženo učvršćivanju svijesti o jedinstvu 
sa Srbima izvan Monarhije, nego da je političko ujedinjenje svih Srba onaj krajnji cilj 
prema kojem se teži. Velikosrpska ideja je temeljna misao vodilja misije radi koje je po- 
krenut kalendar “Srbobran'". Sve njegove ilustracije, najveći broj članaka i pjesama slu- 
že tome cilju. Fotografije, počevši od korica, su u službi velikosrpske ideje, i prikazuju, 
uz vrlo rijetke iznimke, samo one motive i ljude koji služe nacionalnoj koncentraciji. Tu 
su slike srpskog kralja Aleksandra i kraljice Drage, njihovih svatova, srpskih ministara 
i državnika (Pašić, Taušanović), srpskih vlada, srpskih književnika, umjetnika, znanstve- 
nika, dobrotvora, srpskih generala, alirmiranih srpskih časnika u ruskoj vojsci, srpskog 
državnog ordenja, srpskih crkava i manastira kako po Hrvatskoj, tako i po Srbiji i Bo- 
sni, srpskih crkvenih dostojanstvenika, prikazi srpske narodne nošnje (među kojima i 
one iz okolice Dubrovnika i Boke), važnih srpskih zgrada (Dom sv. Save u Beogradu, 
zgrada okružnog načelstva u Nišu, srpska gimnazija u Novom Sadu i Karlovcima, srp- 
skog paviljona na izložbi u Parizu 1900), slike crnogorske vojske za ručkom i na vjež- 
bama, crnogorskog kneza Nikole s obitelji, slike srpskih muzejskih starina (čaša carice 
Milice i pehar cara Lazara npr), slike stranaca zaslužnih za afirmaciju srpske ideje u 
Europi (npr. Josef Holeček), slike carskih smotri ruske vojske, ruskih crkava, ispovjedni- 
ka ruskog cara Aleksandra III. Od habsburške kraljevske kuće donesena je samo slika 
pokojne kraljice Elizabete (kalendar “Srbobran" za 1899.) te posjet Franje Josipa srp- 
skoj pravoslavnoj crkvi 1895. Od slika “neutralnog" sadržaja donesena je slika burskih 
vođa (a i ona zato što su samostalci bili izrazito antibritanski orjentirani), te slika Uro- 
ša Predića “Isus vraća vid slijepcu". U kalendaru “Srbobran" nema niti jedne slike koja 
prikazuje bilo kakvu hrvatsku kulturnu ili prirodnu znamenitost (osim Plitvičkih jezera, 
ali i ona zato što se smatraju “srpskim"). Još ćemo jednom ponoviti: u kalendaru “Srbo- 
bran'" se ničim ne nastoji buditi domovinski osjećaj Srba prema Hrvatskoj. 


Za samostalce kao vođe srpskog naroda, koje po kalendaru “Srbobran" odgajaju srpski 
narod, ne samo da nema u Hrvatskoj znamenitosti vrijednih spomena, nego nema ni hr- 
vatskog naroda. Jedna od statistika u ovom kalendaru trojako dijeli “Crkvene poglavice 
u opsegu Srpstva": na poglavare “Srba pravoslavnih" (pa nabraja sve episkopije koje su 
u okviru Karlovačke mitropolije, Bukovačko-dalmatinske mitropolije, Dabro-bosanske, 
zatim crkvene poglavare u Srbiji, Crnoj Gori, na Kosovu i u Makedoniji), “Srba muhame- 
danaca" i “Srba katolika" (pa su sada kao Srbi navedeni uvijek napadani Strossmayer i 
Stadler, te Posilović i Buconjić, kao i poglavar “Srba unijata" Julije Drohobecki).2* Pone- 
kad su ti poglavari “poglavice katolika sugrađana pravoslavnih Srba i Srba katolika".?? 
Kao što vidimo, samostalci koji uređuju najčitaniju knjigu u srpskom narodu, na sve mo- 


guće načine se domišljaju samo da ne spomenu kako u Hrvatskoj ima i Hrvata. Prema 
podatcima koje je srpski čitatelj mogao saznati iz ove svoje glavne informativne knjige, 
1890. u Hrvatskoj je živjelo 2 186 410 duša, “a od njih su bili: 


567 443 pravoslavni Srbi 

1 354 276 katolici, koji govore srpski (“racki") i hrvatski 
117 493 Nijemci 

68 794 Mađari 

27 521 Česi 

20 987 Slovenci 

13 614 Slovaci 

3 606 Ruteni 

12 676 drugi narodi".?" 


Dakle, tu su svi samo nema Hrvata. U Dalmaciji ih također nema. Od 527 426 stanov- 
nika 100 506 su pravoslavni Srbi “a ostalo su skoro sve sami katolici, od kojih je velik 
dio srpske krvi i porijekla". No, pisac je ipak svjestan da se “od njih samo manji dio osje- 
ća Srbima". U Bosni i Hercegovini su svi “izuzevši Cigane, Španjole', nešto Turaka, Ar- 
nauta itd, po krvi Srbi".?' 


Naravno da su onda i sve zemlje u kojima Srbi žive “srpske zemlje". Kako je hrvatsko 
ime bilo jedino prirodno ime oko kojega se provodila nacionalna integracija hrvatskog 
naroda i zemalja, u kalendaru “Srbobran se na svakom koraku to ime nastoji izbjeći, 
negirati. Uvijek se ističu pokrajinska imena, a kad se ipak rabi pojam “Hrvatska", onda 
se u zagradi stavljaju krajevi koji je čine: “Banija, Lika, Krbava i Primorje", pri čemu se 
hrvatsko ime želi svesti na puki zemljopisni pojama. Pri tome su i Lika i Banovina i Kr- 
bava “srpske zemlje", a najznamenitiji kraj u njima, Plitvička jezera, su “najromantični- 
ja jezera ne samo u Srpstvu, već i u čitavom svijetu".?? Srpska samostalna stranka je na 
mnoge načine okretala oči srpskog naroda u Hrvatskoj prema Srbiji. Naglašavajući srp- 
sku državnu ideju na području Hrvatske, ona je okretala i poglede Srbije prema hrvat- 
skim zemljama i prema njima usmjeravala njene agresivne pretenzije. Bilo je doduše 
vremena kada su mnogi u kalendaru “Srbobran" i drugim srpskim izdanjima izražavali, 
ne samo nestrpljivost, nego i prijekor nad Srbijom, koja bi morala biti svjesnija svoje za- 
daće. Svojatanje hrvatskih zemalja, hrvatske kulture, hrvatskog naroda, bučno se zago- 
varalo u cjelokupnoj izdavačkoj djelatnosti Srpske samostalne stranke. Kalendar “Srbo- 
bran" svakako je u tom smislu u srpskom narodu ostavio najviše traga. 


Osim svih hrvatskih zemalja i gotovo cijelog naroda, s iznimkom tek malih ostataka ko- 
ji su se skupili na otocima, u kalendaru “Srbobran" posrbljena je i hrvatska kulturna ba- 
ština i njezini stvaratelji. Nositeljima velikosrpske ideologije u Hrvatskoj posebno je sta- 
lo srpski narod uvjeriti da je Dubrovnik srpski, da su Dubrovčani Srbi, da su Gundulić, 
Bošković Srbi, da je Relković Srbin. Za dokazivanje srpstva Dubrovnika trebalo je oso- 
bito iskoristiti dane otkrivanja spomenika Ivanu Gunduliću u lipnju 1898. Izvješće, pre- 
puno otužne patetike, napisao je Sima Lukin Lazić.?? Pri tome si je dopustio i očigled- 

ne laži: “Podizanje Gundulićeva spomenika Srbin je zamislio, a izradio ga Srbin vajar, 
Ivan Rendić. Spomenik je podignut trudom i novcem srpskim", iako su ga opsjeli Hrva- 
ti “prisvajajući ga samo za se, ko da su ga od ćaće naljedili"?“ pisao je “Sima" želeći 
svoje čitatelje uvjeriti u srpski karakter Dubrovnika. 

Ovdje želimo istaknuti jednu činjenicu koja je veoma karakteristična za Srpsku samo- 
stalnu stranku, a nazočna je u svim djelima što su izašla iz pera njezinih pisaca, pa ta- 
ko i u kalendaru “Srbobran". Svugdje se smatra spomenute i nespomenute kulturne 
stvaraoce Srbima na temelju načela da vjera ne određuje naciju nego jezik. Ali, Srpska 
samostalna stranka, u svim svojim izdanjima koja se tiču odnosa Hrvata i Srba, odno- 
sno katoličanstva i pravoslavlja, i koja govore o unijaćenju, katolike smatra Hrvatima, a 
pravoslavne Srbima. Kad žele naglasiti netolerantnost katolika prema pravoslavcima, 
onda to nije međusrpski nego hrvatsko-srpski spor. U tom je odnosu katolik (= Hrvat) 
uvijek agresivan. I u kalendaru “Srbobran'" želi se naglasiti raznim prilozima kontinui- 
tet te agrsivnosti i neprijateljskih poriva Hrvata prema Srbima sve do suvremenih dana. 
Osim što su veliki po svojoj povijesti, svojem kulturnom doprinosu, u kalendaru “Srbo- 
bran' i drugim izdanjima Srpske samostalne stranke, Srbi su veliki i po svojoj patnji. Pri- 
kazivanje vlastite ugroženosti i tuđe agresivnosti, najistaknutija je značajka djela srp- 
skih samostalaca. I u kalendaru je ugroženost trajni osjećaj u kojem se odgajalo srpski 
narod. Dubrovnik je uvijek srpski i Dubrovčani su uvijek Srbi, ali to iznenada prestaju 
biti kad treba pokazati kako su Srbi kroz svu povijest patnici. Klasičan je u tom smislu 
primjer knjiga episkopa Nikodima Milaša “Pravoslavna Dalmacija" u kojoj je on marlji- 
vo pobrojao “zlodjela" Dubrovčana nad Srbima za koja su im “pape slale svoje bule s 
blagoslovom i blagodarnošću“.** U kalendaru “Srbobran" često se citiraju i knjige Ma- 
nojla Grbića “Karlovačko vladičanstvo", da se pokaže kako su Hrvati proganjali Srbe. 
Dakle, iako će se rado pohvaliti s velikim stvaraocima katoličke vjere, ili muslimanima, 
kao Srbima, ti katolici i ti muslimani odjednom prestaju biti Srbi i promeću se u nepri- 
jatelje Srba kad su u pitanju međukoniesionalni odnosi. “Srbe su na jednoj strani Turci 
turčili i gonili, a na drugoj Latini dočekivali i latinili." Sami autori ovakvih ideologijom 
natopljenih priloga smatraju da je promjenom vjere promijenjena i narodnost, i od tuda 
silan napor da se dokaže da su “Šokci" u Slavoniji i Srijemu, i Bunjevci u Lici i Bačkoj 
prvotno pravoslavci, smatrajući da je time dokazni postupak za njihovo srpstvo završen. 
Od tuda se razliježe i onaj silni pljesak nad prijelazom 1 600 Santovčana (13. ožujka 
1899.) na pravoslavlje. “Tanane djevice - do juče Šokice a sad pravoslavne Srpkinjice - 
prve kolo povedoše", potvrđuje pisac uvjerenje da je pravi “ovejani" Srbin samo onaj tko 
je pravoslavac.?% 


Kad se želi pokazati brojnost srpskog naroda, onda su i katolici Srbi. Ali kad se govori 
0 pokušajima unijaćenja, a to je neprestana tema samostalaca, onda su samo pravoslav- 
ci Srbi. Opisi ovih događaja morali su uvijek biti tako dojmljivi, da se mogu zapamtiti i 
uvijek, kako piše “Srbobran", “s kamatama" tražiti zadovoljština. “Rimski kaluđeri, u to 
vrijeme silni, a potpomagani od državnih vlasti, potiskivali su sveštenstvo našeg naroda, 
a nastojali su da narod srpski otude od pravoslavne vjere i da ga pounijate i porimola- 
tine. To je ono teško doba... kad su naše sveštenike batinali, u tamnice bacali, čak i za 
jasle vezali..' Franjevački samostan u Cerniku bio je “tvrđa iz koje se pucalo na naš na- 


rod". Hrvatski sabori su donosili zakone po kome su samo katolici mogli imati zemlji- 
šte, pa su “srpski" plemići Jankovići, Pejačevići, Kraljevići, “da sačuvaju svoja dobra, na- 
pustili vjeru pravoslavnu i polatinili se".?7 Pisac ovoga priloga je kobaški paroh Jovan 
Jovanović, samouki povjesničar, čije priloge iz knjige “Povjesnica srpskog naroda u Sla- 
voniji" kalendar “Srbobran" često citira jer vrve od primjera urođene katoličke netrpelji- 
vosti. Naravno da se pri tome revnom parohu nije javljalo zagonetno pitanje od kuda to- 
lika imovina pravoslavne crkve u Hrvatskoj, u tako netolerantnoj katoličkoj sredini, ko- 
ju je stekla u relativno brzo vrijeme. Pisac je imao svoju viziju, on ju je prenio u kalen- 
dar “Srbobran", kojemu su baš ovakva štiva trebala za misiju koju je imao: razvijati kult 
ugroženosti kod Srba. Svi prilozi, koji pretendiraju na istraživanje prošlosti, vrište od ne- 
pravdi koje da su nanesene Srbima kroz povijest. Pa i crkvena politika Josipa II. prika- 
zana je kao antisrpska. Na svojim putovanjima car se tobože zanimao samo za to “ko- 
liko je uspjelo ponjemčivanje i katoličenje srpskog naroda".?$ 

Pravi stručnjak za izazivanje ovakve vrste osjećaja bio je Sima Lukin Lazić. Do mučni- 
ne sladunjavom patetikom on sad slavi Srbina “koji nadvisuje nebesa", sad pak Srbina 
“uzvišenoga mučeništvom bola bezgraničnoga".?* Stupci kalendara “Srbobran" puni su 
pogažene “nejači srpske"; u njima od užasa “propišta mlijeko majčino" i “duša propišta 
bolom nadzemaljskim". Ni zemlja ne može više primiti srpske žrtve pa ih izbacuje “i hra- 
ni nesitu zvjerad plemenitim sokovima srdaca srpskih".“ 


S druge strane, osnovna karakteristika Lazićevoga djelovanja bila je mržnja na sve što 
je katoličko i hrvatsko. U tome nije imao ne samo ograničenja, nego je gubio i zdrav 
razum. On je i u spaljivanju posmrtnih ostataka Svetog Save vidio “prste ježuvita“, jer je 
trebalo pobuniti Srbe u vrijeme žestokih sukoba s Turcima oko Siska. Istina na takvo 
objašnjenje toga događaja potaknuo ga je Nikola Begović, karlovački protopop.“' 


Koliko god “ugroženost" bila draga tema srpskih ideologa i njome hranili svojeg čitate- 
lja, koliko god ona postala nacionalna filozofija Srpske samostalne stranke, ona ima na- 
dasve blagotvoran utjecaj. Ona ne potiče negativne osjećaje povlačenja, nego stvara su- 
protne osjećaje nade i nadmoći, svijesti o misijskom poslanju naroda. Društveni i poli- 
tički položaj Srba u Hrvatskoj, njihova gospodarska moć, koju su organizirali samostal- 
ci, s bankama, gospodarskim društvima, političkim strankama i glasilima, probudili su 
svijest koja je “ugroženost" koristila kao ispriku za agresivnost. Da zaista položaj Srba 
u Hrvatskoj nije tako dramatičan, kao što nam se želi prikazati, pokazuje ne samo istra- 
živanje stvarnosti, nego promaknu kao dokazi i priznanja iz pera i onih koji su najgor- 
ljiviji zagovornici kulta “ugroženog Srbina". Takve primjere nalazimo i u kalendaru “Sr- 
bobran". Prema sjećanju “Cvetka", poslije knjige Ante Starčevića “Ime Serb", stvoreno je 
u Zagrebu društvo “Zvjezda". U to vrijeme u gradu je postojala tek “pravoslavna opći- 
na". Kada se nakon 30 godina vratio u Zagreb, “Cvetko" je vidio mnoge stečevine koje 
svjedoče o afirmaciji srpstva. “Tu i nehotice osjetih da se centar austro-ugarskih Srba 
premiješta u Zagreb".“* Ovaj nam izvor pokazuje da je buđenje nacionalne svijesti pro- 
ces, da se ona, u 60-im godinama tek “pravoslavna općina", u 90-im razvila u srpsku za- 
jednicu, čija je snaga narasla do te mjere, da je ovaj pronicavi promatrač shvatio da se 
centar Srba u Monarhiji premiješta iz Novoga Sada u Zagreb. A to se moglo dogoditi sa- 
mo zbog toga što Srbi u Hrvatskoj nisu bili ni u čemu diskriminirani, a ponajmanje izvrg- 

nuti genocidu, kako tvrdi srpska historiografija, napose dr Vasilije Krestić. Drugi svjedok 
nom Srbinu". Na posveti Srpske štamparije on je nabrojao stečevine Srba samo u Za- 
grebu: “Danas imademo - reče govornik - osim srpske opštine, srpske crkve, srpskog pje- 
vačkog društva i lista Srbobrana', mi Srbi u Zagrebu i ono što se.. ostvarilo rodoljubi- 
vim žrtvama srpske opštine, a to je srpska vjeroispovjedna osnovna škola. Pa onda ima- 
mo Srpsku čitaonicu, pa Dobrotvornu zadrugu zagrepskih Srpkinja, pa Internat za srp- 
sku žensku djecu (koji se osniva) a imaćemo, ako Bog da, i Srpsku višu djevojačku ško- 
lu. Onda još imamo i Društvo za pomaganje siromašnih Srba daka na zagrepskom sveu- 
čilištu, pa Udruženje srpske trgovačke omladine, pa ni Srpska banka nije baš malen- 
kost, a bogme ni Savez srpskih zemljoradničkih zadruga i Centralna kasa srpskih pri- 
vrednika nisu mačji kašalj. Pa imamo još i svoju srpsku cinkografiju, pa srpsku litogra- 
liju pa evo i svoju srpsku štampariju, koja nas je danas oko sebe okupila, a ova opet ro- 
dila je i kalendar “Srbobran', koji je moćan krčiput srpske misli u narodu. Najzad, osim 
lista “Srbobrana', imamo još i čika Jovin 'Neven' za Srpčad i Privrednika' za naše zem- 
ljoradnike i ostale privrednike, pa eto imate i Vrača Pogađača. A u tom kratkom vre- 
menu ubacilo se u narod hiljadama srpskih knjiga (ja sam sam za ne pune dvije godi- 
ne rasturio 31 hiljadu svojih knjiga, a drugi još više)."“* Prema tome ove su činjenice do- 
voljan razlog da se ne povedemo za srpskim tiskom 19. stoljeća, za kojim se kasnije slu- 
ganski povela srpska historiografija 20. stoljeća, proglašavajući Srbe u Hrvatskoj diskri- 
miniranim, čak do genocida ugroženim. 
U pjesmama kalendara “Srbobran" sve se ori od bojnih trublji. Pjesnici su stalno u sta- 
vu “na gotovs", uvijek u nekom nervoznom, megdandžijskom stanju duha, kao da je rat- 
no stanje prirodno stanje duha. Aleksa Šantić poručuje “Nesrbima": 

“Podižite sile vaše 

Mi se toga ne bojimo! 

Na poljima od megdana 

Više slave mi brojimo.“ 


Čitajući te pjesme dobiva se dojam kao da cijeli narod stalno živi pod uzbunom od naj- 
sitnijeg djetinjstva do najdublje starosti, pripremajući se za boj. Kad je Miraš “junačina 
ljuta, stara" dobio na dar od knjaza jatagan, dočekao ga je sinčić kod kuće. 

“I kad stiže svome gnjezdu, = Zakliktalo Srpče malo 


pred njega se orlić vinu: I blisnu mu radost s lica, 
Pa zaklikta: Mili babo, Pa poteže slabom rukom 
Daj to noža tvome sinu! Mač babajkov iz korica." 


A otac ga ponosno gleda i sve mu se želje u jednu slijevaju: 


“Želi junak da mu Srpstvo 
Od patnje se već iskupi. 

Želi da i ovaj novi handžar, 
Na dušmanu svom - istupi.“ 


Ovo ispreplitanje veličine i veličine u patnji, najbolje se može vidjeti u uzgajanom ko- 
sovskom mitu. Kosovska bitka, o kojoj se ne zna pravo je li srpska vojska bitku dobila 
ili izgubila,“* ulijeva nepokolebljivo povjerenje u budućnost upravo radi toga što svjedo- 
či o snazi poraženog. Prema viđenju samostalaca, koje su i preko kalendara “Srbobran" 
zagovarali, sva povijest srpskog naroda od toga je trenutka išla za tim da se nadiđe tra- 
gedija koja se na Kosovu dogodila. Tako je bitka na Kosovu pretvorena u mit o snazi 
poraženoga, iako je egzistencija Srba bila tim porazom ugrožena. 


I u kalendaru “Srbobran" kroz sve se potiče “plamen svete osvete" za Kosovo. Vrhovni 
ideal koji se čitatelju stavlja na srce, jest da se “pokaje Kosovo". Slike patnji i mučeni- 
štva najbolja su odgojna metoda, kojom se stvara budući “kosovski osvetnik": 


“Kao snoplje pokošeno A s noževa obagrenih 
Srpske glave leže, Krv se srpska puši, 

Sa ognjišta razorena Kao magle kad zaguste 
Jauk se razleže. U jesenjoj tmuši. 


A kroz magle nejač pišti, 

Jauče kukavna: 

- Zar ne čuješ, zar ne vidiš 

Srbadijo slavna?"“7 

Kosovski mit stvorio je jednog učitelja svih prošlih, sadašnjih i budućih generacija - to 

je guslar. On je u kalendaru “Srbobran" veoma cijenjena osoba, što pokazuje i činjenica 
da je stalno na koricama kalendara. Gusle su simbol i sredstvo u borbi. “Slijepi guslar" 
je onaj koji nadživljuje vjekove i pripravlja dan osvete. 


“I iz mrtvih vitezova Kroz vekove strašne tame 
Slepi Guslar kroči, Danju noću hodi, 

Mrak kosovski sklopio mu Peva slepi o Kosovu, 
Usahnule oči. Peva o slobodi...“ 


No, “pokajanje Kosova" nije samo inspiracija za pjesnike. U interpretaciji kalendara “Sr- 
bobran" to je misao koja obuzima svakog Srbina, pa naravno i srpskog kralja i crnogor- 
skog kneza i srpskog mitropolitu. Izvješće o sastanku dvojice vladara 28. lipnja 1896. u 
Beogradu o tome svjedoči. “Prvi korak knežev bio je - u sabornu crkvu, na parastos ko- 
sovskim junacima, gdje je mitropolit Mihailo izgovorio besjedu, pozvao oba vladara da 
udvoje svoje zajedničke molitve, da ih ujedine sa molitvama srpskog naroda, ne bi li im 
Bog pomogao: da pokaju tužno Kosovo, da uvećaju snagu njihovih država, te da robuju- 
ću braću oslobode.'“? 


U ideološkoj strukturi samostalaca samo ime Srbin zauzima posebno mjesto. Ono je sa- 
mo po sebi vrijedno čašćenja. “Među dužnostima prva ti je čuvati, braniti i ljubiti svoje 
lepo, pošteno i čestito ime Srpsko. Srpsko nam ime ostaviše čisto i neokaljano u ama- 
net naši stari, koji su rad imena svoga potocima krvi prolili u besprimernom naporu i 
velikoj borbi s neprijateljima imena srpskog." Bilo je pokušaja da se ime “Srbin" inter- 
pretira pogrdno. Najdalje je u tome otišao Ante Starčević, koji je, pozivajući se na tuma- 
čenje Konstantina Porfirogeneta, izjednačio ime Srbin sa servus, rob, oduzimajući mu ta- 
ko narodno značenje. No samo u svjetlu ideoloških pretjerivanja možemo razumjeti to- 

liku očaranost nad samim imenom, kako je hoće u svijest ucijepiti svojim čitateljima ka- 
lendar “Srbobran". Nad njim se upravo meditira, ono je predmet obožavanja. 


“Ime srpsko - Srbe brate, Ljubi, grli, poštuj ime, 
Ime slatko Srbu drago - Njim se diči, njime krasi, 
To je biser skupoceni, Muči s', bori i ne kloni, 
Najveće nam naše blago. Da ti s ime ne ugasi!" 


Srpstvo je nešto mistično, nadnaravnog podrijetla. “Veliki duh Srpstva izlijev je najviše 
milosti božje. Duh Srpstva sjeme je besmrtija na zemlji." U svojem klanjanju srpskom 
imenu pisac lako spoznaje “da ima naroda nad narodima, i da pod nebom nema naro- 
da nad tobom, srpski rode moj". Dapače, “gdje god ne nastavaš ti, Srbine moj, ne nasta- 
va tu ni onaj životvorni duh uzvišenosti". Svi narodi imaju samo velike pojedince, ali 
“nigde nema naroda, koj bi upored sa narodom srpskim smio da se pohvali 'Ja sam sav 
velik! A sve što je u Srpstvu najveće i najviše, to je baš ono cijelo njegovo, to je - narod 
srpski. Najuzvišenije tvorevine Srbinove tvorevina su naroda srpskog", kojima je zadu- 
žio čitav svijet. Plemeniti narod srpski, prožman u krv i kost duhom Srpstva, stvarao je 
djela besmrtnička, da im se divi sav rod čovječji za sve vjekove." Siromašni svijet je je- 
dva dočekao darove kolektivnog Prometejskog duha, koji “kao velikodušni bogataš... iz- 
dašnom milostinjom rasipa svoje bogatstvo na pretek. I dragocjene stečevine srpskog 
naroda postadoše plijen grabeža opšteg, a on jednako stvaraše i gomilaše sve nova i no- 
va bogatstva svoja, i poklanjaše ih nemilice ubogim i nebogim. A odvajajući od veličine 
svoje bogate darove cijelome čovječanstvu, ne osiromaši, no bivaše sve bogatiji, a sve ve- 
ći i veći".* Najuzvišenije što se pojavilo u cijelom Svemiru je Srbin. “Ima zvijezda nad 
zvijezdama, ima naroda nad narodima, ima slave nad slavom. A sve što je slave zemalj- 
ske - prašina je prema onoj slavi najvišoj. I ta slava najviša ne može se ni blagom ku- 
piti, ni prijevarom zadobiti, ni silom osvojiti. Za dostajanje najviše slave valja se roditi i 
valja biti - savršen. A biti savršen, znači biti - Srbin. A da budeš Srbin, valja se roditi Sr- 
binom. A najviša je slava, slava nad slavom: biti - Srbin.'?* Doduše, postoji tamo neki 
“Bog Gospod", ali termini kao “samonikli Srbin" u ovako patetičnim odama srpstvu, ko- 
jima se odgaja srpskog čovjeka, kao da tom Bogu oduzimaju naziv Tvorca svega. “Veli- 
ki duh Srpstva, sazdan da sazdava, sazdao je životnom svojom moći samoniklu svoju er- 
kvu srpsku (istaknuo S.L.L) na zemlji i svoju vjeru srpsku (istaknuo S.L.L) u srcu." 


Srpski narod je kao narod narod Providnosti. Kao što je u početku, nakon Adamova gri- 
jeha, Bog obećao Spasitelja, Stvoritelj sada ima novi plan, jer prvi, sa samim Božjim Si- 
nom, očito nije uspio. “Evo dajem rodu čovječjem novoga iskupitelja. Tamo na razmeđi 
međ Istokom i Zapadom postavih na ugled narodima narod moj srpski. Rasadih tamo 
najljepši cvijet svoje milosti, Srpstvo, da bude svjetlo od svijeta svim narodima... I evo ho- 
ću da prinesem spasenju roda čovječjeg žrtvu čistu i najvišu. Odabrah najčistiji alem u 
riznici čovječanstva, odabrah sjaj plemena Srbinova, da ga prinesem na žrtvu novog 
iskupljenja... Pet stoljeća neka caruje nad Srpstvom divlja noć iskušenja. Pet stoljeća mu- 
čiću ga na raspeću među životom i smrću, da ga obučem u besmrtnost. A kad Srpstvo 
plati i posljednju ucjenu iskupljenja, tad ću ga uvesti u carstvo i povešću ga iz sile u si- 
lu, iz slave u slavu."?? Tako Bog. Nije ovo jedini primjer do bljutavosti slatkaste patetike 
u kalendaru “Srbobran", u kojem izgleda da ni Bog ni srpski svetci na nebu nemaju dru- 


goga posla nego obnoviti srpsko carstvo. Treba dopustiti svačijoj mašti slobodu, pa i ovoj 
nacionalnih narcisa. Ali, valja upozoriti da je ovakva literatura imala odgojnu misiju, da 
je stvarala vrijednosne norme, oblikovala svjetonazor. Koliko god se ovo proglašavalo sa- 
mo (lošom) pjesničkom figurom, ono što je i kako je pisao Sima Lukin Lazić davalo je 
srpstvu božanski pečat. Njegova očaranost nacionalnom idejom, srpstvom, graniči sa 
blasfemijom. Njegova meditacija nad slavom srpstva u njemu budi pobožnog vjernika: “I 
ja obeskapljenom glavom gologlav pristupam svetim grobovima mojih praotaca, i u dnu 
srca čuvam svijetlu uspomenu Srpstva toga velikoga, i vjerujem u nj kao u Boga Svemo- 
gućega.'5$ 

Naravno da je u usporedbi s ovakvim Srbinom sve neznatno. I u kalendaru “Srbobran" 
i u listu “Srbobran" postoji sklonost sve srpsko stavljati u svjetske okvire i odatle izvo- 
diti gotovo rasnu nadmoć Srba. Iz jednog primjera da postoji neki pastir Miloš, koji ču- 
va 4000 ovaca i svaku zna po imenu, ili drugi neki čovjek koji je znao reći koji je sve- 
tac bio koji dan prije deset godina, i koji će za deset godina na koji dan pasti, dovoljni 
su da pisac u kalendaru “Srbobran" zaključi kako to pokazuje “da u srpskom narodu 
nema pljeve kao drugdje, već da je sve samo čisto previjano zrno".?7 


Nema valjda nezahvalnije teme nego usporedivati koja majka iz kojega naroda ima ve- 
ću majčinsku ljubav. U lektiri koja se nudi u kalendaru “Srbobran" srpskom narodu, maj- 
ka Srpkinja nadmašuje ljubavlju prema djetetu sve druge majke, jer “ni jedna majka ne 
može to, što može Srpska majka, ni jedna i ne učini to što učini Srpska majka... Po na- 
rodnoj pesmi ona ga (tj. svoje dijete - MA.) umiva lađanom vodicom, oblači ga u tananu 
košuljicu, hrani ga mlekom i hlebom, uspavljuje ga pesmom i tepanjem. Zatim mu reda 
imena velikih i slavnih Srba, uči ga da taki bude i da je gotov umreti za krst časni i slo- 
bodu zlatnu, govori mu da se drži pravde Boga istinitog, i da ne zbori ni po babi ni po 
stričevima. Ako dođe vreme da se mora mreti, pa ako deca u svetom boju popadaju, maj- 
ka je onda tvrda srca i ne pušta ni suzice... Ta zbilja su naš plemeniti narod održali nje- 
govi div-junaci, ali te div junake su rodile i odnegovale srpske majke. Njihova je to za- 
sluga, pa pred njima kapu dole moj čestiti Srbine!.. Blago tebi Srbine kad te rada i ne- 
guje taka majka, a blago i tebi Srpkinjo majko kad rađaš Srbina. Blago tebi Srbine što 
si Srbin!"?? 
Zaključak 

U razgranatoj izdavačkoj djelatnosti Srpske samostalne stranke u posljednjim desetlje- 
ćima 19. stoljeća i početkom 20. stoljeća, uz list “Srbobran", najvažnije mjesto zauzima 
“Srbobran - Narodni srpski kalendar", kojega je u Zagrebu izdavala Srpska štamparija. 
Kalendar je zastupao program Srpske samostalne stranke i bio sigurno najčitanija knji- 
ga koju je ona izdavala. Tiskan je u 40 000 primjeraka, što znači da ga je mogla imati 
svaka 3.-4. srpska kuća. Kalendar je pisan jednostavnim, laganim stilom, razumljivim i 
najširem sloju - seljaštvu, kojemu je prije svega i namijenjen. S ovom činjenicom kalen- 
dar “Srbobran" dobiva na značenju i zaslužuje posebnu pozornost, jer je bio moćno 
sredstvo kojim se utjecalo na oblikovanje nacionalne svijesti, vrijednosnih normi i svje- 
tonazora Srba u Hrvatskoj. Od svih srpskih kalendara koji su se tada pojavili, prema op- 
ćem uvjerenju, kalendar “Srbobran'" je bio “najsrpskiji". Samostalci su njime uspješno ši- 
rili na tlu Hrvatske velikosrpsku ideologiju u kojoj temelj čini težnja za ujedinjenjem pod 

Srbijom svih tzv. srpskih zemalja (u koje spadaju između ostalih: Slavonija, Srijem, Dal- 
macija, Lika, Banovina, Kordun, Bosna, Hercegovina), posrbljavanje sve hrvatske kultur- 
ne baštine i hrvatskog naroda, te širenje kulta “ugroženog Srbina". U isto vrijeme srp- 
skom narodu se krajnje nekritički predstavlja povijest, kao povijest najvećeg, najmoćni- 
jeg naroda, koji je naselio današnje ruske zemlje, Poljsku, Češku, Slovačku, Njemačku, 
Austriju, Mađarsku, Hrvatsku, Francusku, Španjolsku, Italiju, sjevernu Afriku, Mezopo- 
tamiju, balkanske zemlje. U svim ovim zemljama Srbi su osnivali svoja kraljevstva i car- 
stva, Srbi su dali svijetu najvažnije izume, Srbi su dali Rimu najveće careve, Srbi su sru- 
šili Zapadno Rimsko Carstvo. 


Ovaj kalendar može nam poslužiti i kao koristan izvor obavijesti o stvaranju gospodar- 
ske i političke moći Srba u Hrvatskoj u posljednjem desetljeću 19. stoljeća i početkom 
20. stoljeća. U njemu ćemo naći korisne inforamacije o koncentraciji srpskog kapitala, 
posebno o povijesti stvaranja moćne Srpske banke, organizraciji Srpskih zemljoradnič- 
kih zadruga i drugim ustanovama koje svjedoče o rastućem utjecaju Srba u Hrvatskoj, 
poput Srpske štamparije i drugih političkih, kulturnih, prosvjetnih i humanitarnih insti- 
tucija. Iz njega ćemo upoznati mnoge pojedince, koji su svojim dobrotvornim radom pri- 
donijeli jačanju Srba u Hrvatskoj. Jednom riječju kalendar “Srbobran" je koristan izvor 
za period kada su, zbog izuzetno povoljnoga društvenog i političkog položaja, Srbi u Hr- 
vatskoj preuzeli vodstvo Novom Sadu u političkom, gospodarskom pa i kulturnom živo- 
tu Srba u Monarhiji. Tada je položen temelj prevlasti Srba u Hrvatskoj, koji je učvršćen 
u monarhističkoj i dograđen u komunističkoj Jugoslaviji. Ta prevlast srušena je nakon 
više od jednog stoljeća u Domovinskom ratu. 


Der Serbische Volkskalender “Srbobran" (1892.-1903.) 

In dieser Arbeit wurde der in Zagreb von der Serbischen Druckerei herausgegebene Ka- 
lender “Srbobran" analysiert. Der Kalender vertrat das Program der Serbischen 
Unabhangigen Partei und war sicherlich das meistgelesenste Buch, das diese herausge- 
geben hat; er wurde in einer Auflage von 40 000 Exemplaren gedruckt. Der Kalender 
war einfach, und verst&ndlich fir die breitesten Bevolkerungssehichten - in erster Linie 
fir den Bauernstand, fiir den es auch bestimmt war - verfast. Mit Erfolg wurde von den 
Unabhangigen aui kroatisehem Boden die grobserbische Ideologie vertreten, deren 
Grundlage das Streben nach der Vereinigung, unter serbischer Vorcherschalt, aller sog. 
serbischen L&nder ist (zu denen unter anderen Slawonien, Syrmien, Dalmatien, Lika, 
Banovina, Kordun, Bosnien und die Herzegowina zćhlen), das Serbisieren des gesamten 
kroatischen Kulturerbes und des kroatischen Volkes sowie die Verbreitung des Kultes 
des “bedrohten Serben". Gleichzeitig wird dem serbischen Volk die eigene Geschichte 
auf auferst unkritisehe Weise dargestellt, als Geschichte des grofiten, m&chtigsten Vol- 
kes, das die heutigen russisehen Lander, Polen, die Tschechei, die Slowakei, Deutse- 
hland, Osterreich, Ungarn, Kroatien, Frankreich, Spanien, Italien, Nordafrika, Mesopota- 
mien und Balkanlander besiedelt hat. In all diesen Landern griindeten die Serben ihre 
Konig- und Keiserreiche, die Serben haben der Welt die bedeutendsten Erfindungen 
gewdhrt, die Serben schenkten Rom die grofiten Kaiser, die Serben haben das Westrč- 
mische Reich gestiirzt. 


Dieser Kalender kann uns als nitzliche Auskunitsquelle fir die wirtschaftspolitisehe 
Machtgestaltung der Serben in Kroatien innerhalb der letzten Dekade des 19. und An- 
fang des 20. Jahrhunderts dienen. In ihm finden wir nutzreiche Informationen iiber die 
Konzentration des serbisehen Kapitals, besonders aber iiber die Griindungsgeschichte 
der m&chtigen Serbischen Bank, die Organisation der Serbischen Agrargenossensehal- 
ten und anderer Institutionen, die vom wachsenden Einiluss der Serben in Kroatien 
zeugen, wie beispielweise die Serbische Druckerei und andere politisehe und kulturel- 
le Institutionen sowie Bildungs- und Humanitareinrichtungen. Aus dem Kalender lernen 
wir viele Einzelpersonen kennen, die durch ihre Wohltitigskeitarbeit zur Starkung der 
Serben in Kroatien beigetragen haben. Mit einem Wort der Kalender “Srbobran' ist ei- 
ne niitzliche Informationsquelle fir den Zeitraum als die in Kroatien lebenden Serben, 
dank ihrer besonders giinstigen gesellsehalftspolitisehen Position, Novi Sad die Leitung 
des politisehen, wirtschaftlichen und auch des kulturellen Lebens der Serben innerhalb 
der Monarchie entzogen. Zu dieser Zeit wurde der im monarchistisehen Jugoslawien 
gelestigte und im kommunistischen ausgebaute Grundbaustein der serbischen Vor- 
herrschalt in Kroatien gelegt. Diese Vorherrschaft wurde im Heimatkrieg nach mehr als 
einem Jahrhundert zerstčrt. 

